Continuen les activitats del programa 'Activa Jove' al mes de juliol
07 juliol 2021

## Continuen les activitats del programa 'Activa Jove' al mes de juliol07 juliol 2021Última actualització: 07 juliol 2021

![](../gestion/img/a41ab2ea550f6bfe6be537867314371b7f0071901c0216c66f752995134d6296.jpeg)  
  

Des de demà 8 de juliol i fins al dia 10 continuen les activitats del programa 'Activa Jove' que les regidories de Sanitat i Polítiques Saludables i Joventut de l'Ajuntament de Gandia, junt al Consell dels Joves i amb la implicació de diverses àrees del Consistori, han organitzat des del passat mes de juny i amb l'objectiu d'oferir a la joventut de la nostra ciutat, tota una sèrie d'activitats gratuïtes d'oci i tallers saludables per a prevenir el consum d'alcohol i altres substàncies, una tendència que va augmentar entre aquest sector de la ciutadania amb la disminució del contacte social provocat per la pandèmia durant els mesos de confinament juntament amb altres problemàtiques associades a la situació.

A banda del caràcter preventiu, aquestes activitats lúdiques també integren un vessant formatiu mitjançant el qual es dóna a conéixer el patrimoni natural i cultural de la ciutat i els esports alternatius que potser no són tan populars, així com el fet de promoure la igualtat i la diversitat, entre altres valors.

Així, les properes activitats organitzades per a aquests tres dies del mes de juliol són les següents:

*   Dijous 8: Soccerball de 10 a 14 hores al Camp de rugby (Poliesportiu de Gandia), activitat que es complementarà amb l'estand informatiu sobre alcohol i drogues "A Gandia, si te'n passes, t'ho perds".
*   Divendres 9: Paintball de 10 a 14 h. al Parc d'Ausiàs March, on també es comptarà amb aquest estand d'informació.
*   Dissabte 10: Masterclass de cal·listènia a les 19 h. al parc de cal·listènia del Grau.

Cal recordar que la programació continuarà fins al 30 de juliol amb una gran varietat d'activitats, tallers i jornades. Per a poder participar cal inscripció prèvia a activa [activajove.gandia.org](https://activajove.gandia.org/) o a través del codi QR que inclou els fullets del programa.

[Twittear](https://twitter.com/share)